1. ΑΝΑΓΚ. ΝΟΜΟΣ υπ' αριθ. 1527 της 29/29 Οκτ. 1950 Περί μετατροπής των ανωνύμων μετοχών των ημεδαπών ανωνύμων εταιρειών εις ονομαστικάς. (Εκυρώθη δια του άρθρ. 1ου Νόμ. 1644/1951, όστις κατηργήθη υπό του Νόμ. 3330/1955, κατωτέρω αριθ. 8). (Αι διατάξεις του Α.Ν. 1527/1950, ως και του Νόμ. 1644/1951, (κατωτ. αριθ. 2), καίτοι καταργηθείσαι, παρατίθενται κατωτέρω διότι αύται εφαρμόζονται δυνάμει της παρ. 4 άρθρ. 13 Νόμ. 4459/1965 (κατωτ. αριθ. 11) διά την ονομαστικοποίησιν των μετοχών των ανωνύμων εταιρειών, των εκμεταλλευομένων αστικά ακίνητα). (Άρθρ.1.-Από της ισχύος του παρόντος Νόμου το άρθρ. 35 του Εμπορικού Νόμου καθώς και πάσα άλλη σχετική διάταξις καταργείται, απαγορευομένης της εκδόσεως μετοχών εις τον κομιστήν. Το κεφάλαιον εκάστης Ανωνύμου Εταιρείας θα διαιρείται εφεξής εις ίσας μετοχάς υποχρεωτικώς ονομαστικάς. Άρθρ.2.-1.Δια πάσαν συμβατικήν μεταβίβασιν των ονομαστικών μετοχών από της ισχύος του παρόντος Νόμου απαιτούνται: α)Ειδικόν έγγραφον μεταβιβάσεως καταρτιζόμενον κατά τα κατωτέρω εν παρ. 5 του παρόντος άρθρου οριζόμενα ή δια συμβολαιογραφικής πράξεως περί μεταβιβάσεως συμφώνως προς διατάξεις περί εκχωρήσεως του Αστικού Δικαίου. β)Οπισθογράφησις των μεταβιβαζομένων τίτλων και γ)Καταχώρησις της γενομένης μεταβιβάσεως εις ειδικά βιβλία τηρούμενα προς τον σκοπόν τούτον υπό της Ανωνύμου Εταιρίας, αι μετοχαί της οποίας μεταβιβάζονται. Η μεταβίβασις της κυριότητος του τίτλου θεωρείται συντελεσθείσα άμα τη εγγραφή του ονόματος του εκδοχέος εις τα ειδικά βιβλία της Εταιρίας. Η Εταιρία υποχρεούται να αρνηθή την αλλαγήν ονόματός τινος εις τα βιβλία ταύτα πριν ή περιέλθη αυτή κεκυρωμένον αντίγραφον της πράξεως μεταβιβάσεως. 2.Το ως άνω ειδικόν έγγραφον ή η συμβολαιογραφική πράξις δέον να περιλαμβάνη α)το ονοματεπώνυμον, το επάγγελμα και την διεύθυνσιν των συμβαλλομένων, β)την επωνυμίαν της Εταιρίας, ης ο τίτλος μεταβιβάζεται και την έδραν αυτής, γ) την σειράν και τον αύξοντα αριθμόν των μετοχών, δ)τον αριθμόν των μετοχών και την ονομαστικήν των αξίαν, ε)την αιτίαν μεταβιβάσεως, ως και την τιμήν πωλήσεως των μετοχών, ς)τον αριθμόν των μερισματοαποδείξεων των προσηρτημένων εκάστω τίτλω, ζ)τον τόπον και την ημερομηνίαν της μεταβιβάσεως και η)την βεβαίωσιν ότι ο τίτλος έχει οπισθογραφηθή. 3.Εν η περιπτώσει τρίτος ενεργεί κατ' εντολήν και δια λογαριασμόν του μεταβιβάζοντος προσώπου ή του προσώπου εις ο γίνεται η μεταβίβασις δέον ν' αναγράφωνται εις το σχετικόν ειδικόν έγγραφον ή την συμβολαιογραφικήν πράξιν και το ονοματεπώνυμον, επάγγελμα και διεύθυνσις του πληρεξουσίου. 4.Απαγορεύεται η μεταβίβασις δια του αυτού ειδικού εγγράφου τίτλων πλειόνων της μιας εταιριών. 5.Το ειδικόν έγγραφον της μεταβιβάσεως καταρτίζεται υποχρεωτικώς υπό συμβολαιογράφου μεν ή χρηματιστού αν η μεταβίβασις γίνεται εν τη περιφερεία της τέως Διοικήσεως Πρωτευούσης υπό συμβολαιογράφου δε ή Δημοσίας υπηρεσίας εξουσιοδοτημένης προς τούτο δια κοινής αποφάσεως των Υπουργών Εθνικής Οικονομίας και Οικονομικών εις τας λοιπάς περιπτώσεις. Η αρμοδιότης των συμβολαιογράφων υφίσταται, προκειμένου περί της περιφερείας τέως Διοικήσεως Πρωτευούσης, μόνον εφ' όσον η μεταβίβασις κυριότητος των τίτλων είναι συνεπεία συγχρόνως καταρτιζομένης συμβάσεως δι' ην υπό των ισχυουσών διατάξεων απαιτείται συμβολαιογραφικόν έγγραφον. Τα πρόσωπα τα καταρτίζοντα το ως άνω έγγραφον υποχρεούνται να ελέγχωσι την ταυτότητα του μεταβιβάζοντος προσώπου και του προσώπου εις ο γίνεται η μεταβίβασις ως και του τυχόν τρίτου προσώπου του ενεργούντος κατ' εντολήν και δια λογαριασμόν ενός των συμβαλλομένων. (Αντί της σελ. 51(α) Σελ. 51(β) 260 - 137 Μετατροπή μετοχών σε ονομαστικές 12.Α.δ.1 Το έγγραφον τούτο εκδίδεται εις πέντε αντίτυπα δια          χρήσεως         χημικού       χάρτου,      υπογραφόμενα υπό των συμβαλλομένων και του συντάξαντος το έγγραφον. Ο καταρτίζων το έγγραφον της μεταβιβάσεως υποχρεούται να παραδώση ανά εν αντίτυπον εις τον αγοραστήν ή εις το πρόσωπον τον ενεργούν δια λογαριασμόν του, εις τον πωλητήν ή εις το πρόσωπον το ενεργούν διά λογαριασμόν του, εις την ης ο τίτλος μεταβιβάζεται Ανώνυμον Εταιρίαν έναντι αποδείξεως προς καταχώρησιν εν τοις βιβλίοις της, εις τον Οικονομικόν Εφορον Συγκεντρώσεως Φορολογικών Στοιχείων ωσαύτως έναντι αποδείξεως, εν δε αντίτυπον θα παραμείνη παρ' αυτώ. Τα αντίτυπα τα προοριζόμενα δια την Εταιρίαν και την Οικονομικήν Εφορίαν δέον να διαβιβάζονται αυταίς το βραδύτερον εντός 10 ημερών. Οι παραβάται της διατάξεως ταύτης τιμωρούνται δια χρηματικής ποινής τουλάχιστον τριών εκατομμυρίων δραχμών και φυλακίσεως τουλάχιστον ενός μηνός, μη απαλλασσομένων των υπευθύνων και των διοικητικών κυρώσεων. Ο αγοραστής δικαιούται να ζητήση την καταχώρησιν της μεταβιβάσεως επί τη εμφανίσει εις την Ανώνυμον Εταιρίαν του οπισθογεγραμμένου τίτλου της μετοχής και του εις χείρας του εγγράφου της μεταβιβάσεως. 6."Προκειμένης αναγκαστικής εκποιήσεως ονομαστικών μετοχών ο επί του πλειστηριασμού υπάλληλος προβαίνει εις τας κατά τον παρόντα Νόμον πράξεις δια την τελείωσιν της μεταβιβάσεως". Η παρ. 6 αντικατεστάθη ως άνω διά του άρθρου πέμπτου Νόμ. 1644/1951 (κατωτ. αριθ. 2) 7.Ο κατά τας διατάξεις του παρόντος εγεγγραμμένος εν τοις βιβλίοις της Εταιρίας αναγνωρίζεται αμαχήτως ως κύριος του τίτλου έναντι παντός διεκδικούντος τυχόν τούτον, της Εταιρίας ή οιουδήποτε τρίτου. Το Δημόσιον δύναται δια φορολογικούς σκοπούς να θεωρήση ως κύριον της μετοχής πρόσωπον διάφορον του εμφανιζομένου εις τα ειδικά βιβλία της Εταιρίας. 8.Παν πρόσωπον παραποιούν στοιχείον ή έγγραφον περί της πραγματικής κυριότητος επί μετοχής ή ψευδώς εμφανίζων ταύτην υπόκειται, εφ' όσον η πράξις αύτη δεν τιμωρείται δι' αυστηροτέρας ποινής κατά τας κειμένας διατάξεις, εις φυλάκισιν τουλάχιστον 30 ημερών και δια χρηματικής ποινής τουλάχιστον τριών εκατομμυρίων δραχμών. Σελ. 52(β) 260 - 138 Άρθρ.3.-Η κατά τον παρόντα Νόμον μεταβίβασις των μετοχών απαλλάσσεται παντός φόρου, τέλους, εισφοράς, δικαιώματος ή άλλης επιβαρύνσεως υπέρ του Δημοσίου ή τρίτων εκτός του κατά το Νόμ. 1641/1919, ως συνεπληρώθη και ετροποποιήθη μεταγενεστέρως, φόρου κληρονομιών, δωρεών και προικών. Άρθρ.4.-1.Εις περίπτωσιν μεταβιβάσεως μετοχών λόγω κληρονομίας ή κληροδοσίας η καταχώρησις αυτών εις τα κατά τον παρόντα Νόμον βιβλία της Εταιρίας επ' ονόματι των κληρονόμων και κληροδόχων γίνεται υπό ταύτης επί τη αιτήσει τούτων και προσαγωγή των κατά τας κειμένας διατάξεις απαιτουμένων εγγράφων νομιμοποιήσεως. 2.Εις πάσαν περίπτωσιν κληρονομίας, κληροδοσίας, προικός ή δωρεάς μετοχών δεν επιτρέπεται η εγγραφή τούτων επ' ονόματι του νέου δικαιοδόχου άνευ πιστοποιητικού του αρμοδίου Οικον. Εφόρου εμφαίνοντος ότι ενεχειρίσθη σχετική φορολογική δήλωσις, της παραβάσεως της διατάξεως ταύτης συνεπαγομένης τας κυρώσεις του Νόμ. 1641/1919. Η τοιαύτη καταχώρησις δέον να ενεργήται το βραδύτερον εντός προθεσμίας δέκα ημερών από της εκπνοής της προθεσμίας προς υποβολής της φορολογικής δηλώσεως. Παρελθούσης απράκτου της προθεσμίας ταύτης αι μετοχαί θεωρούνται αυτοδικαίως άκυροι, εφαρμοζομένων αναλόγως δι' αυτάς των διατάξεων των παρ. 4 και 5 του άρθρ. 5. Άρθρ.5.-1.Οι κάτοχοι των ανωνύμων μετοχών ημεδαπών Ανωνύμων Εταιριών υποχρεούνται όπως εντός τριών μηνών από της ισχύος του παρόντος προσαγάγωσιν εις την Εταιρίαν ταύτας προς καταχώρησιν εις τα οικεία αυτής βιβλία και μετατροπήν των εις ονομαστικάς. Δια τους διαμένοντας εις το εξωτερικόν η προθεσμία αύτη ορίζεται εξάμηνος. Πάσα μεταβίβασις ανωνύμου μετοχής μετά την εκπνοήν των ανωτέρω προθεσμιών είναι άκυρος. "Προκειμένου περί Ανωνύμων Εταιρειών αγνώστου διευθύνσεως δύνανται οι κάτοχοι των τίτλων αυτών να προσκομίσωσιν τούτους εις τον Γενικόν  Κυβερνητικόν Επόπτην του Χρηματιστηρίου προς σφράγισιν και καταχώρησιν". Το εντός " " τρίτον εδάφιον προσετέθη δια της παρ. 1 άρθρου δευτέρου Νόμ. 1644/1951 (κατωτ. αριθ. 2). 12.Α.δ.1 Μετατροπή μετοχών σε ονομαστικές 2.Η μετατροπή ενεργείται κατόπιν υπευθύνου δηλώσεως του κομίζοντος τον τίτλον προς την Εταιρείαν περί της κυριότητός του.  Η Εταιρεία υποχρεούται να ελέγξη την ταυτότητα του κομιστού, να αναγράφη επί του τίτλου το ονοματεπώνυμο του κυρίου και να καταχωρήση τούτο εις τα οικεία αυτής βιβλία. Προκειμένου περί τίτλων ευρισκομένων εν τη αλλοδαπή αρμόδιαι διά την παραλαβήν της κατά τα ανωτέρω δηλώσεως και της αναγραφής του ονόματος του κυρίου επί του τίτλου είναι αι κατά τόπους Προξενικαί Αρχαί, αίτινες υποχρεούνται να αποστείλωσιν κατάστασιν περί των γενομένων μετατροπών μετά των σχετικών ως άνω δηλώσεων εις την οικείαν εταιρείαν διά την κατά τον παρόντα Νόμον καταχώρησιν. "Διά κοινής αποφάσεως των Υπουργών Οικονομικών και της Εθνικής Οικονομίας δύναται ν' ανατεθή εις υφιστάμενα εις το εξωτερικόν υποκαταστήματα ημεδαπών Τραπεζών η παραλαβή κλπ. των εις το εξωτερικόν ευρισκομένων μετοχών ημεδαπών ανωνύμων εταιριών". Το εντός " " τέταρτον εδάφιον προσετέθη διά της παρ. 2 άρθρου δευτέρου Νόμ. 1644/1951 (κατωτ. άριθ. 2). 3.Οι κατέχοντες εξ οιασδήποτε αιτίας ανωνύμους μετοχάς ανηκούσας εις τρίτον υποχρεούνται να ζητήσωσιν εντός των αυτών προθεσμιών την μετατροπήν αυτών επ' ονόματι του κυρίου των. 4.Μετοχαί μη καταχωρηθείσαι και μη μετατραπείσαι κατά τας διατάξεις του παρόντος Νόμου εμπροθέσμως θεωρούνται αυτοδικαίως άκυροι, εκτός αν λόγοι ανωτέρας βίας διαπιστούμενοι δι' αποφάσεως της Επιτροπής του Νόμου 5420/1932, ακολουθουμένης της σχετικής διαδικασίας του Νόμου τούτου, ημπόδισαν τον κύριον των μετοχών ή τον νόμιμον αντιπρόσωπόν του από του να πραγματοποιήση την μετατροπήν και καταχώρησιν αυτών. Η περί τούτου αίτησις δέον να υποβληθή εντός ανατρεπτικής προθεσμίας 16 μηνών από της ισχύος του παρόντος Νόμου, κοινοποιουμένη νομίμως εντός της αυτής ως άνω προθεσμίας και εις την εταιρίαν. 5.Εν περιπτώσει εκδόσεως απορριπτικής αποφάσεως της κατά την προηγουμένην παράγραφον Επιτροπής ή παρόδου απράκτου της προθεσμίας της προηγουμένης παραγράφου η εταιρία υποχρεούται εντός δύο μηνών από της εκδόσεως της αποφάσεως της Επιτροπής ταύτης ή της παρόδου της αυτής ως άνω προθεσμίας να εκδώση άνευ αποζημιώσεως τινός επ' ονόματι του Ελληνικού Δημοσίου και παραδώση αυτώ νέας μετοχάς εις αντικατάστασιν των μετοχών ων δεν εγένετο καταχώρησις και μετατροπή κατά τας διατάξεις του παρόντος Νόμου. Διά κοινής αποφάσεως των Υπουργών Εθν. Οικονομίας και Οικονομικών ρυθμίζονται τα της εκποιήσεως των μετοχών, ων το προϊόν εισάγεται ως δημόσιον έσοδον. 6.Η Εταιρεία υποχρεούται όπως τα μερίσματα ή τα τυχόν επιστρεφόμενα κεφάλαια και κέρδη εν περιπτώσει μειώσεως αυτού ή διαλύσεως της Εταιρίας τα αντιστοιχούντα εις τους μη εμφανισθέντας προς καταγραφήν και μετατροπήν τίτλους εντός των προθεσμιών του παρόντος Νόμου κρατή επί παρακαταθήκη μέχρις αποδόσεως αυτών εις τον αναγνωρισθησόμενον ως κύριον αυτών ή το Δημόσιον κατά περίπτωσιν. 7.Κατ' εξαίρεσιν της παρ. 7 του άρθρ. 2 του παρόντος εντός προθεσμίας  τεσσάρων μηνών κατ' ανώτατον όριον από της εκπνοής των προθεσμιών της παρ. 1 του παρόντος άρθρου, οι διεκδικούντες την κυριότητα μετοχών μετατραπεισών εις ονομαστικάς συμφώνως προς τον παρόντα Νόμον δέον να εγείρουν την περί τούτου αγωγήν εναντίον των εμφαινομένων ως κυρίων των τίτλων και εξακολουθήσουν αμελλητί την σχετικήν διαδικασίαν, επιδιδομένου κεκυρωμένου αντιγράφου της τοιαύτης αγωγής εις την Εταιρίαν, ήτις σημειοί ταύτην, εις τα κατά τον παρόντα Νόμον βιβλία. Εν τη περιπτώσει ταύτη η εγγραφή του οριστικού κυρίου εις τα βιβλία της Εταιρείας ενεργείται κατά το διατακτικόν της οριστικής και τελεσιδίκου αποφάσεως, κοινοποιουμένης τη Εταιρία διά δικαστικού κλητήρος.Εν περιπτώσει αρνήσεως του ηττηθέντος διαδίκου όπως οπισθογραφήση τας περί ων η δίκη μετοχάς, αύται θεωρούνται αυτοδικαίως άκυροι και η Ανώνυμος Εταιρία υποχρεούται να εκδώση εντός μηνιαίας προθεσμίας από της κοινοποιήσεως αυτή της σχετικής αποφάσεως νέας μετοχάς επ' ονόματι του προσώπου όπερ αναγνωρίζεται διά της αποφάσεως του Δικαστηρίου ότι είναι ο πραγματικός κύριος. Εν τω μεταξύ οιαδήποτε μερίσματα αντιστοιχούντα εις τας μετοχάς ή το τυχόν επιστρεφόμενον κεφάλαιον εν περιπτώσει μειώσεως ή διαλύσεως της Εταιρίας κρατείται επί παρακαταθήκη υπό της Εταιρίας μέχρις αποδόσεώς των εις τον αναγνωρισθησόμενον κύριον του τίτλου. 8.Εν πάση περιπτώση όταν πρόσωπόν τι ισχυρίζεται απώλειαν ή κλοπήν των ανωνύμων μετοχών του οφείλει να υποβάλη εντός της προθεσμίας της παρ. 1 του παρόντος άρθρου αίτησιν εις το αρμόδιον δικαστήριον συμφώνως προς το άρθρ. 81 του Ν.Δ. της 17 ης  Ιουλ. 1923 διά την πιστοποίησιν του γεγονότος τούτου, επιδίδων εις την Ανώνυμον Εταιρίαν ακριβές αντίγραφον της τοιαύτης αιτήσεως και να εξακολουθήση αμελλητί την διαδικασίαν διά την έκδοσιν της δικαστικής αποφάσεως. (Μετά τη σελ. 52(β) Σελ. 52,01 260 –139 Μετατροπή μετοχών σε ονομαστικές 12.Α.δ.1 "Το περί ου η παρούσα παράγραφος αντίγραφον κοινοποιείται και εις το Χρηματιστήριον Αθηνών". Το εντός " " δεύτερον εδάφιον προσετέθη διά της παρ. 3 άρθρου δευτέρου Νόμ. 1644/1951 (κατωτ. αριθ. 2). 9.Οι κληρονόμοι μετόχων αποβιωσάντων προ της εκπνοής της προθεσμίας της παρ. 1 του παρόντος άρθρου δύνανται να μετατρέψουν τας κληρονομηθείσας μετοχάς εντός τριών μηνών από της ημέρας της εκπνοής της προθεσμίας διά την αποποίησιν κληρονομίας, συμφώνως προς το άρθρ. 1845 και επόμενα του Αστικού Κώδικος. Μέχρι της ονομαστικοποιήσεως των υφισταμένων ανωνύμων μετοχών, ως άνωθι, οι κομισταί τούτων δεν δύνανται να ασκήσουν οιαδήποτε δικαιώματα απορρέοντα εκ των μετοχών. Άρθρ.6.-1.Τα κατά τον παρόντα Νόμον στοιχεία, δι' ων αποδεικνύεται η κυριότης της μετοχής, δεν δύνανται να χρησιμοποιηθώσι προς επιβολήν συνθετικού φόρου διά τα μέχρι και του 1940-50 οικονομικά έτη. Επίσης επί των στοιχείων τούτων δεν δύναται να στηριχθή φορολογική εγγραφή διά φόρον κληρονομίας προκειμένου περί κληρονομίας επαχθείσης μέχρι και της 31 Δεκ. 1949, ουδέ διά φόρον δωρεάς προκειμένου περί δωρεάς συντελεσθείσης μέχρι και της 31 Δεκ. 1949. 2.Είναι απαράδεκτος ποινική αγωγή επί παραβάσει των Νόμων των απαγορευόντων την εξαγωγήν ανωνύμων τίτλων εις το εξωτερικόν, εφ' όσον ούτοι ήθελον προσκομισθή προς σφράγισιν κατά τας διατάξεις του παρόντος. Άρθρ.7.-Διά Β.Δ/των εκδιδομένων τη προτάσει των Υπουργών Εθνικής Οικονομίας και Οικονομικών, δύναται να επεκτείνεται η εφαρμογή των διατάξεων του παρόντος και εις τας ομολογίας των δανείων του Κράτους και τας τοιαύτας των Νομικών προσώπων δημοσίου ή ιδιωτικού δικαίου. Η προθεσμία εντός της οποίας δέον να πραγματοποιηθή η μετατροπή των ανωνύμων χρεωγράφων εις ονομαστικά καθώς και πάσα άλλη αναγκαία λεπτομέρεια επεξηγηματική ή συμπληρωματική καθορίζονται επίσης διά Β.Δ/των. Άρθρ.8.-1.Διά κοινών αποφάσεων των Υπουργών Εθνικής Οικονομίας και Οικονομικών δημοσιευομένων διά της Εφημερίδος της Κυβερνήσεως δύναται να καθορίζωνται : α)ο τύπος του διά την μεταβίβασιν των μετοχών χρησιμοποιηθησομένου εγγράφου, η Αρχή ήτις θα εκτυπώση και θα διανείμη τα τοιαύτα έγγραφα και τα του ελέγχου των προσώπων των υποχρέων διά την κατάρτισίν των, β) ο τύπος και το περιεχόμενον  Σελ. 52,02 260 – 140 του βιβλίου το οποίον θα τηρήται υπό του καταρτίζοντος το έγγραφον μεταβιβάσεως προς καταχώρησιν των ενεργουμένων καθ' εκάστην ημέραν μεταβιβάσεων, γ)τον τύπον και περιεχόμενον των εγγράφων, βεβαιώσεων των κληρονόμων και κληροδόχων των ονομαστικών μετοχών, δ)τον τύπον και το περιεχόμενον του μητρώου των μετοχών ως και του βιβλίου των μετόχων τα οποία θα τηρούνται υπό των Εταιρειών, ε)τα της αποζημιώσεως των προσώπων των εντεταλμένων με την κατάρτισιν του εγγράφου μεταβιβάσεως, ς)Τα του τρόπου ενεργείας του ελέγχου των ανωνύμων εταιριών διά την εφαρμογήν του άρθρ. 5 του παρόντος Νόμου, ως και τα της αποζημιώσεως των ενεργούντων τον έλεγχον τούτον οργάνων και ζ)πάσα εν γένει αναγκαία λεπτομέρεια διά την εκτέλεσιν του παρόντος Νόμου. Δια της παρ. 4 άρθρου δευτέρου Νόμ. 1644/1951 (κατωτ. αριθ. 2) ωρίσθη ότι η περιπτ. ς' της ανωτέρω παρ. 1 αφορά αμοιβάς κλπ. προσώπων μη όντων εμμίσθων δημοσίων υπαλλήλων. 2.Το κατά τον παρόντα Νόμον μητρώον των μετοχών και βιβλίον μετόχων υποχρεούται η Ανώνυμος Εταιρία να προσαγάγη εις τον Οικον. Έφορον προς θεώρησιν προ πάσης, χρησιμοποιήσεώς του, έκαστον δε τούτων υπόκειται εις πάγιον τέλος χαρτοσήμου δραχμών δέκα χιλιάδων. 3.Η ισχύς του παρόντος Νόμου άρχεται από της δημοσιεύσεως του διά της Εφημερίδος της Κυβερνήσεως, υποβληθήσεται δε προς κύρωσιν εις την Βουλήν άμα τη ενάρξει των εργασιών αυτής.).   12.Α.δ.1 Μετατροπή μετοχών σε ονομαστικές 